Medlemsmøde+d.+2.+april+2014

Ordstyrer: Dan Hirslund, Referent: Ditte Godske
 * KBHFF Amager - Medlemsmøde 2. april 2014**

Tilstedeværende: 17-20 medlemmer

Team-orange har manglet medlemmer, de har fået få nye, men teamet er stadigvæk sårbart ved sygdom, eksamensperioder osv. Dage hvor medlemmer er alene på vagt f.eks. enlige løssalgsvagter, smagsprøvevagter – det gør det hårdere og mindre sjovt at tage sin frivillige vagt. Team blå og gul mangler også medlemmer, men team blå har især et sammentømret hold, der klarer dagen.
 * 1.Status i afdelingen** - Jens B. Fortæller:

Der er blevet lave redningsaktion til team orange, men vi skal måske til at overveje hvad vi skal gøre mere generelt. I butiksgruppen har vi diskuteret om vi skulle have en akut vikarliste. Det er også blevet vendt om man ved afbud skal skrives på en tjenesteliste, så man tager sin aflyste vagt en anden gang, dette har dog været forsøgt, men har ikke fungeret så godt hidtil.

Kommentarer: -Nogle vil gerne melde sig som vikarer (til at være til rådighed indenfor et bestemt tidspunkt om onsdagen). - God idé med frivillige vikarer, men det er måske ikke nok til at løse problemet. Måske skal vi ud og hverve flere medlemmer, eller nedlægge et team, sådan at der kun er tre teams i afdelingen, men dette bliver betyder mere arbejde for hvert medlem, og er måske ikke en populær løsning. - Hvordan fungerer det nu? -Team-links skal sørger for at dække huller, enten ved at benytte tjenestelisten eller at opfordre andre til at tage en ekstra tjans. - Flere melder at de gerne ville tage flere frivillige tjanser/timer. - Stemning for at vi forsøger med en form for vikarliste. Butiksgruppen vil tage det med videre. - Hvor mange aktive medlemmer er vi egentlig pt.? – ca. 20-22 medlemmer pr. Team (28 på rød) og ca. 40 i arbejdsgrupper, dvs. omkring 120 aktive medlemmer.


 * 2. Nyt fra Arbejdsgrupper**

Udviklingsgruppen: Har arbejdet med en Time-Bank, der fungerer således: Alle interesserede melder sig i fællesskabet. En person der har brug for hjælp til en opgave melder det til brokeren (en der har styr på systemet), andre medlemmer har registreret skills de kan være behjælpelige med. Brokeren etablerer en kontakt imellem de to. Værdier i systemet: Styrker/skills der ikke normalt anerkendes på arbejdsmarkedet anerkendes her. Idéen er at vi kan hjælpe hinanden ud fra ting vi allerede kan og dermed kan dele. Hvis man er interesseret kan man deltage i en forsøgsgruppe. De tilstedeværende her på mødet er nu med til et forsøg, hvor vi tester idéen ud fra fem spørgsmål.

Kommentarer: - Det lyder spændende

Der har været omstrukturering i bestyrelsen, og status er nu at hvis vi holder rengøringsstandarden som nu, kan vi være her ubegrænset. Uche er kommet med i bestyrelsen i Urbanplanen. Det var rengøringen der hovedsagligt var problemet, og det går bedre nu. Bestyrelsen nævnte også at vi skulle være mere åbne mod de lokale beboere.
 * 3. Lokalesituation**

Camilla fra lokale/event/lokal-kontaktgruppe: Problemet har mest været at medlemmer på vagt ikke var klar over hvad de skulle gøre, de manglede info og det har de fået hjælp til nu, så gruppen på sigt kan blive overflødig. Camilla påpeger at de fleste ting allerede står i vagtbeskrivelsen, så der opfordres til at man husker at læse dem inden sin vagt. Gruppen arbejder også på at få lavet en flyer til beboerne i Urbanplanen - på alle de sprog der tales her.

Gruppen, der nu er på tre medlemmer har besluttet at tilslutte sig Butiksgruppen.

Kommentarer: - Liv der er afdelingens repræsentant i Distributionsgruppen har taget det med til møde der.Distributionsgruppen arbejder med erfaringsudveksling og vidensdeling. - God idé med flyer. Men er det et problem hvis nye medlemmer hverken kan dansk eller engelsk, når nu kommunikationen i KBHFF som regel er på dansk? - Måske vil der altid være et medlem i familien, der kan dansk/engelsk. - Flyeren skal ikke kun hverve men også informere de lokale om organisationen og om hvordan organisationsliv fungerer og hvordan vores fællesskab med frivillighed fungerer, sådan at der ikke er beboere i Urbanplanen, der tror vi er et offentligt tilatge eller får løn for det eller lignende. - Sprogproblemet bliver måske slet ikke et problem. Flere udtrykker at fællesskabet godt kan rumme medlemmer der måske ikke taler dansk, og også medlemmer der ikke bruger mails og internet - i sidste tilfælde kan Team-linket sms'e og ringe til medlemmet.

- Konklusion på lokalesituation: Vi kan blive ubegrænset i Urbanplanen, og hvis vi skal flytte ville det kræve en masse resourcer. Lokale/event/lokal-kontakt-gruppen vil ikke videre undersøge lokaler, men hvis nogen vil undersøge muligheden for at flytte til Købnerkirkens kælder eller andet skal man være velkommen. På sidste møde blev Købnerkirken fremhævet som en attraktiv beliggenhed, men der er selvfølgelig for og imod for alle lokationer, hvis nogen vil undersøge alternativer til Urbanplanen er de velkomne til det, men status er at vi bliver her for nu.

På den ekstraordinære generalforsamling for alle medlemmer i KBHFF d. 25. januar blev det vedtaget, at vi vil implementere en ny organisationsstruktur i fødevare fællesskabet. Den er indtil videre "på prøve" indtil den ordinære general d. 26. april, hvorefter den skal vedtages. Strukturændringerne har ikke de store konsekvenser på lokalt plan i Amagerafdelingen, men skal blandt andet være med til at sikre en større gennemsigtighed for beslutningsprocesser og kommunikationsveje lokalt og i hele KBHFF. I kan læse mere om den nye struktur her.
 * 4. Den nye organisationsstruktur**

Kommentarer: - Måske skal kontaktpersons-poster ligges bredere ud til medlemmerne, evt. med kortere jobbeskrivelse så man kan få indtryk af hvad man melder sig til hvis man er interesseret. - Skal man være i en arbejdsgruppe/ have stor viden om et bestemt område for at have en post? Nej ikke nødvendigvis, man skal selvfølgelig sætte sig ind i relevante situationer, men det vigtigste er at man kan være bindeled, og sætte de rigtige personer i kontakt med hinanden og videregive vigtig information, så der ikke går en masse viden og info tabt mellem de forskellige afdelinger. - Vi aftaler at der bliver lagt informationsmateriale ud til alle medlemmer. Påtager man sig en post, vil det nok medføre at man i starten skal læres lidt op og deltage i en del møder. Er man ny eller tror man ikke kender organisationen godt nok, skal man ikke lade sig afskrække - man kommer ind i tingene lidt efter lidt og der er nogen man kan spørge og en masse info man kan læse i referater og mail-korrespondencer. - Spændende forslag, dejligt at der gøres forsøg på at holde mere samlet strutktur, der dog stadig er flad og ikke hierarkiseret, samt at det informations-gap, der ofte sker i organisationen, varetages.

Lørdag d. 26. april afholder KBHFF ordinært medlemsmøde for alle medlemmer i fødevarefællesskabet. På mødet er der en række store beslutninger der skal træffes:
 * 5. Optakt til den kommende generalforsamling**

-Vi skal have lavet vedtægtsændringer (jævnfør referat fra mødet i januar). For øjeblikket er der en arbejdsgruppe, der arbejder på at få lavet et bud på vedtægterne klar til mødet. I kan følge med i deres arbejde her.

-Til mødet skal den nye organisationsstruktur ligeledes evalueres og muligvis vedtages fast. I den forbindelse skal der nedsættes en bestyrelse i overensstemmelse med strukturen. Det kan sagtens være nogle medlemmer fra Amager! Overvej derfor om du kan være interesseret i en formands- eller næstformandspost, kassererpost eller et repræsentantskab fra Amager i bestyrelsen. Der vil være mulighed for til mødet at give udtryk for ønsker om at stille op.

-Der skal vælges formand og kasserer for hele organisationen. Vores vedtægter skal revideres efter krav fra erhvervsstyrelsen. Er vi en erhvervsdrivende forening der sælger grøntsager eller er vi en frivillig forening, der arbejder mod fælles mål? Det er en problematisk diskussion og der er fordele og ulemper ved enten den ene eller den anden form for organisation. Det er blevet diskuteret meget, og der er en gruppe, der har arbejdet hårdt på at lave løsningmodeller og formulerer et foreningsgrundlag - Det har ført til splittelse og delte holdninger, også fordi vi er så stor en forening, der måske har bevæget os videre fra det grundlæggende udgangspunkt.

Sidste melding/afgørelse er at vi bliver en erhvervsforening. Vedtægtsgruppen holder møde onsdag den 2. og man opfordres til at læse referat herfra hvis man vil vide mere.

Kommentarer: - Hvordan kan det være at vi kan være en erhvervsorganisation når vi ikke får løn? - Dette hænger sammen med at vi sælger grøntsagerne og derfor burde betale moms, og det har noget at gøre med håndteringen af medlemmer. - Vedtægtsændringen ændrer ikke det store på den almindelig funktion og den almindelige arbejdsgang i afdelingen. Der kunne ske det at vi måske skal betale kontingent årligt hvis vi bliver en frivillig organisation. De store ændringer er i forhold til vores værdigrundlag. - Man kan læse mere i Vedtægtsgruppens mødereferater samt komme til generalforsamlingen og høre om det. - På generalforsamlingen vil der blive fremlagt en løsning, der selvfølgelig kan diskuteres. I kraft af vores konsensus demokrati diskuterer vi os frem til tingene, og det vil være muligt at stille spørgsmål. Vedtægterne kan i kraft af konsensus også kun vedtages ved enighed, dvs. at et medlem kan modstille sig vedtægterne, og så bliver de ikke vedtaget. Dette sker sjældent, og det vigtige er at vi får diskuteret problematikkerne i fællesskab. - Der opfordres til at man deltager på generalforsamlingen - Det er der man kan være med til at bestemme organisationens fremtid og være med til at forme den. - ORDINÆR GENERALFORSAMLING 26. APRIL På Oehlenschlägergade på Vesterbro

Opdatering fra Liv efter medlemsmødet: Jeg har læst referatet fra Vedtægtsgruppens møde og er stadig af den opfattelse at det lige nu ser ud til at vi vil fungere som en erhvervsdrivende forening, men med mulighed for at vi på et hvert tidspunkt når vi har fået gennemarbejdet vedtægterne yderligere og det har været besluttet på en generalforsamling, kan komme til at overgå til en social-økonomisk forening.

Solvang Bigård skal fremover producere honning her på Amager med hjælp fra Urbanplanens beboere, dette skal foregå på skolen lige her ved siden af vores lokaler. De vil gerne have os til at sælge honning fra sidste år (to forskellige slags - en til 30 kr. og en til 50 kr.) hvor bierne har fløjet på Vestamager. Vi vil ikke have nogen udgifter ved at sælge honningen, da vi bare sælger de glas vi kan og giver pengene videre til Solvang Bigård.
 * 6. Samarbejde med Projekt Bybi** (der egentlig et samarbejde med Solvang Bigård og Urbanplanen)

Fordele: Det er et yderst lokalt produkt, og samarbejdet vil egentlig være med Urbanplanen.

Ulemper: Honningen er ikke økologisk (det kan den aldrig blive i en storby).

Kommentarer: - Hvor er bierne henne altså hvor flyver de omkring? Det vi vil kunne købe har haft bistader på Vestamager og formodes at have fløjet der. - Er der set lignende foretagender i andre afdelinger? Ja, en afdeling har solgt ikke økologiske æbler fra Fejø - Plantagen var ved at omlægge til økologi. - At sælge honningen ville være godt for samarbejdet med Urbanplanen og de lokale - Det er et brud på et af vores grundprincipper - Det kan sende forkerte signaler at have konventionel honning stående ved siden af vores egen lokale honning i butikken. - Det er vigtigt at honningen ikke påtvinges medlemmerne, men hvis der står en udførlig beskrivelse ved honningen kan medlemmerne selv vurdere og tage stilling til honningen. - Det er vigtigst at Amagers medlemmer føler sig inkluderet i diskussionen omkring dette, og ikke så vigtigt at andre afdelinger godkender vores beslutning omkring denne honning. - Det foreslås at vi laver en forsøgsordning/implementeringsordning med honningen.

Besluttet/Vedtaget: Butiksgruppen vil tage hånd om at der bliver lavet en implementeringsordning med honningen.


 * Eventuelt:**

> > Kommentarer: > -Butiksgruppen vil gerne tage den videre - hvis det skal op på medlemsmøde bliver det først om et halvt år. > - Vi kan prøve at arrangere en fællesspisning hvor udgangspunktet er at snakke om fremtidige fællesspisninger - Dette vil blive drøftet på næste Butiksgruppemøde; alle er velkomne til at deltage! > - Det fremhæves at kontinuitet i arrangementer er meget bestemmende for successen af dem. > - Det påpeges at den lave mødedeltagelse i dag jo kan have mange årsager, men at det måske også har skræmt nogen at der i invitationen blev opfordret til at man kunne melde sig til poster. Hvis det kun havde været et socialt arrangement med spisning var der måske kommet flere.
 * Forslag om at lave hyggelig fællesspisning en gang om måneden, for at skabe fællesskab og lokke medlemmer til. Forslag om samarbejde med Islands Brygge.

Tak for godt møde og husk oprydning!